אורלנדו פטרסון

הוראס אורלנדו פטרסון (באנגלית: Horace Orlando Patterson; נולד ב-5 ביוני 1940) הוא היסטוריון וסוציולוג ג'מייקני-אמריקאי הידוע בעבודתו על תולדות הגזע והעבדות בארצות הברית ובג'מייקה, כמו גם במחקריו על הסוציולוגיה של ההתפתחות. הוא פרופסור בקתדרה על שם ג'ון קוולס (Cowles) לסוציולוגיה באוניברסיטת הרווארד. ספרו מ-1991, "Freedom in the Making of Western Culture" ("חופש ויצירת תרבות המערב") זכה בפרס הלאומי של ארצות הברית לספר עיון.

ביוגרפיה

ראשית חייו וחינוכו 
פטרסון נולד בווסטמורלנד פאריש, ג'מייקה, לאלמינה מוריס וצ'ארלס א' פטרסון. הוריו היו תומכי מפלגת העם הלאומית של ג'מייקה, המפלגה הפוליטית שפטרסון שרת בהמשך חייו. אביו היה בלש ואמו תופרת. היו לו שישה אחים למחצה מצד אביו והוא היה בנה היחיד של אמו. הוא גדל בפריש קלרנדון בעיר מאי פן. אחרי לימודיו היסודיים עבר לקינגסטון ולמד בקינגסטון קולג', שם זכה במלגה מממשלת ג'מייקה ב-1958. לפני הבגרות ב-1959, לימד במשך שנה בבית הספר התיכון אקסלסיור בג'מייקה. הוא קיבל תואר ראשון בכלכלה עם התמחות בסוציולוגיה מאוניברסיטת איי הודו המערבית בשנת 1962. הוא כיהן כנשיא החברה לכלכלה, נשיא החברה הספרותית ועורך מגזין הסטודנטים 'השקנאי'. הוא קיבל דוקטורט בסוציולוגיה בבית הספר לכלכלה של לונדון בשנת 1965, שם כתב את עבודת הדוקטורט שלו, "הסוציולוגיה של העבדות". היועץ שלו בדוקטורט היה דייוויד גלס (Glass). הוא כתב עבור ה-"New Left Review". יצירתו הראשונה הייתה "מאמריו של ג'יימס בולדווין." ב-1964 בלונדון היה קשור לתנועת האמנים הקריביים. פגישתה השנייה, בינואר 1967, התקיימה בדירתו בצפון לונדון.

קריירה 

מראשית הקריירה שלו, דאג פטרסון להתפתחות הכלכלית והפוליטית של מדינת הולדתו, ג'מייקה. הוא שימש כיועץ מיוחד למייקל מנלי, ראש ממשלת ג'מייקה, מ-1972 עד 1979 בזמן שהיה פרופסור באוניברסיטת הרווארד. פטרסון חש מחויבות לעבוד בשתי העבודות. הוא חילק את זמנו בין ג'מייקה לארצות הברית. הוא טס לעיתים קרובות לג'מייקה למחרת הרצאתו האחרונה באוניברסיטה.

פטרסון ידוע בעיקר בזכות מחקריו על הקשר בין עבדות למוות חברתי. תרומות אחרות שלו כוללות סוציולוגיה היסטורית וכתיבה בדיונית בנושאי פוסט-קולוניאליזם. פטרסון השקיע זמן בניתוח שיקולים אתיים של מלגות מדעי החברה.

באוקטובר 2015 קיבל את מדליית הזהב על שם מסגרייב כהוקרה על תרומתו לספרות. בשנת 2020 מונה לחבר במסדר הכבוד, הכבוד הלאומי השלישי בגובהו של ג'מייקה.

שיוכים מקצועיים 
 עמית, האקדמיה האמריקאית לאמנויות ומדעים
 עמית ארנסט וו. ברג'ס, האקדמיה האמריקאית למדעי המדינה והחברה.
 חבר באיגוד הסוציולוגי האמריקאי.

פרסים 
 2020: מסדר הכבוד, ג'מייקה. "על תרומתו הבינלאומית הבולטת לאקדמיה, ספרות איי הודו המערבית, סוציולוגיה והאפיסטמולוגיה של התרבות החברתית."
 2016: פרס אניספילד-וולף לספר, על מפעל חיים.
 2015: מדליית הזהב על שם מסגרייב.
 1997: פרס הפקולטה של וולטר צ'נינג קאבוט, הרווארד
 1991: פרס הספר הלאומי לספר עיון.
 1983: פרס הפקולטה של וולטר צ'נינג קאבוט, הרווארד
 1983: האגודה האמריקאית למדעי המדינה
 1983: פרס ראלף באנץ' מאוניברסיטת הווארד עבור המחקר הטוב ביותר על פלורליזם (זוכה שותף).
 1983: תרומה למלגה (לשעבר פרס סורוקין): האגודה הסוציולוגית האמריקאית.
 1965: הרומן הטוב ביותר באנגלית (הילדים של סיזיפוס): פסטיבל דקאר לאמנויות הכושים [כך במקור, Negro].

יצירות נבחרות

אקדמיה 
 The Sociology of Slavery: Black Society in Jamaica, 1655-1838. 1967; 2022(2nd ed.).
 Ethnic Chauvinism: The Reactionary Impulse. 1977.
 
  Later renamed Freedom, Vol. 1: Freedom in the Making of Western Culture – winner of National Book Award
 The Ordeal of Integration. 1997
 
 
 The Cultural Matrix: Understanding Black Youth (with Ethan Fosse). 2015.
 The Confounding Island: Jamaica and the Postcolonial Predicament. 2019.
 The Sociology of Slavery: Black Society in Jamaica. Wiley, 2022.
 The Paradox of Freedom: A Biographical Dialogue (with David Scott) 2023

רומנים 
 The Children of Sisyphus. 1965.
 An Absence of Ruins. 1967.
 Die the Long Day. 1972.

מאמרים ופרקים 
 
 
 
 
 
 .

ביקורת ופרשנות

קישורים חיצוניים 

 אורלנדו פטרסון, באוניברסיטת הרווארד

הערות שוליים 

זוכי פרס הספר הלאומי האמריקאי
סגל אוניברסיטת הרווארד
סוציולוגים אמריקאים
בוגרי בית הספר לכלכלה של לונדון
אמריקאים שנולדו ב-1940